ӨФӨ, 2019 йыл, 24 май. /«Башинформ» мәғлүмәт агентлығы, Ләйлә Аралбаева/. Бөгөн Өфөлә, республика Дәүләт Йыйылышы — Ҡоролтайҙа, «Башҡорт халҡының «Урал батыр» эпосы һәм донъя халыҡтарының рухи мираҫы» халыҡ-ара ғилми-ғәмәли конференцияһы үҙ эшен башланы. Көндөҙгө сәғәт 2-нән М.Аҡмулла исемендәге Башҡорт дәүләт университетында конференцияның алты секция ултырышы асылды, тип хәбәр итте Мәғариф министрлығының матбуғат секретары Лина Сарбаева.